open-index/open-wikipedia-markdown huggingface dataset:
בורגאו

**בורגאו** (בגרמנית: **Burgau**) היא עיירה בבוואריה, גרמניה. העיירה בורגאו שוכנת על נהר מינדל, ואוכלוסייתה מונה קצת פחות מ-10,000 איש.

## היסטוריה
בתחילת האלף השני, השטח שמסביב לבורגאו היה במקור חלק מדוכסות שוואביה. מותו של קונראד השלישי לבית הוהנשטאופן ב-1268 הביא להתמוטטות הדוכסות. ההתמוטטות התרחשה לאחר שהאצילים המקומיים התנגדו לניסיונותיו של רודולף הראשון, מייסד שושלת הבסבורג, לספח את הדוכסות.

בשנת 1212 הועמד לראשונה מארקגראף בראשות בורגאו. עם מותו של הנרי השלישי, מארקגראף בורגאו, בשנת 1301, נפלה האצילות. לאחר הנפילה, העביר אלברט הראשון את זכויות הפיאודליזם לשני בניו, ובכך סיפח את השטח לשלטון ההבסבורגי. לאורך המאה ה-14 נאלצו ההבסבורגים למשכן את השטחים או חלקים מהם. המשכנתה האחרונה נחתמה מול הבישוף של אוגסבורג, והסתיימה בשנת 1559.

האימפריה האוסטרית נפלה בידי הקיסר פרדיננד הראשון בשנת 1522, ועם מותו עברה לבנו, פרדיננד השני, ארכידוכס אוסטריה. יורשו של פרדיננד השני, אחיינו הקיסר רודולף השני, הפקיד את האצילות בידי קארל, מארקגראף בורגאו, בנו של פרדיננד השני. קארל היה השליט האחרון של האצילות, בין השנים 1609–1609. עם מותו חזרה האדמה לבית הבסבורג האוסטרי. כשפג תוקפו של הקו הארכי-דוכסי המדובר, עם מותו של הארכידוכס , האחריות לשטח עברה לבית המשפט של וינה.

בשנת 1978, הרשויות העצמאיות אוברקנורינגן, אונטרקנורינגן, גרוסנהאוזן, קליינהאוזן ולימבאך אוחדו לתוך בורגאו.

## תרבות
בשנת 1997, העיר חגגה 850 שנה לאזכור הראשון שלה בתיעוד היסטורי. חגיגות נוספות צוינו ב-2001, לרגל 700 שנה להצטרפות לאוסטריה, וב-2005, לרגל 200 שנה להצטרפות לבוואריה.

מאז מלחמת שלושים השנים, קיים בעיירה מנהג שנתי בשם . בשנות החמישים, החיה אלברט ווגל את המנהג. בזמן פסטיבל , בנו המתופף של אלברט ווגל מתחפש לחייל, והולך ברחבי העיר עם הילדים תוך כדי נגינה בתוף. הילדים קוראים קריאות קרנבל מסורתיות מול חנויות העיר, ודורשים מהחנוונים לחלק להם מתנות. כך נפתח קרנבל רחוב שאורך יום אחד, ומושך אליו אלפי צופים מדי שנה.

## הקהילה היהודית
החל מראשית ימי הביניים ועד תחילת המאה ה-17, התקיימה בבורגאו קהילה יהודית גדולה, שהגיעה לשיאה במאה ה-16. בשנת 1617 גורשה הקהילה היהודית רשמית, לאחר שהואשמה ב"ניצול יתר בהלוואת בריבית".

לקראת סוף מלחמת העולם השנייה הוקמו בבורגאו שני מחנות משנה של מחנה הריכוז דכאו - אחד לגברים ואחד לנשים. יותר מ-1,000 אסירות, כולל 500 נשים ונערות יהודיות מפולין והונגריה, הועברו למחנה מדכאו, מברגן בלזן ומראוונסבריק. האסירים אולצו לעבוד בתנאים קשים, בין היתר בהאנגר מטוסים. שמונה עשר אנשים מתו ונקברו בבית הקברות היהודי באיכנהאוזן. לאחר המלחמה, כ-1600 עקורים התיישבו מחדש בבורגאו.

## קישורים חיצוניים

* 
* 

## הערות שוליים

קטגוריה:בוואריה: ערים
קטגוריה:גרמניה: ערים
קטגוריה:דכאו
קטגוריה:מחנות עבודה
קטגוריה:מחנות ריכוז בגרמניה
קטגוריה:עיירות
לוחות ושברי לוחות מונחות בארון

**לוחות ושברי לוחות מונחות בארון** הוא פתגם בתלמוד שמשמעות נמשלו הוא שיש לכבד את החכם גם לאחר ששכח את תלמודו. 

## מקור הביטוי
מקור הביטוי בתלמוד בבלי, מסכת ברכות דף ח' עמוד ב':
:"כדאמר להו רבי יהושע בן לוי לבניה ... והזהרו בזקן ששכח תלמודו מחמת אונסו דאמרינן לוחות ושברי לוחות מונחות בארון"

הביטוי מופיע שוב במסכת מנחות:
:"אשר שברת ושמתם בארון תני רב יוסף מלמד שהלוחות ושברי לוחות מונחין בארון מכאן לתלמיד חכם ששכח תלמודו מחמת אונסו שאין נוהגין בו מנהג בזיון"

## המשל
המשל של הפתגם מתייחס ללוחות הברית. בתורה מסופר שמשה ירד מהר סיני עם לוחות הברית הראשונים בעת שבני ישראל חטאו בחטא העגל ובראותו את העם חוטא שבר את הלוחות. בהמשך משה מכין לוחות אחרים, שניים, והקב"ה כותב עליהם את עשרת הדברות. 

הגמרא במסכת בבא בתרא אומרת שארון הברית הכיל את הלוחות השניים השלמים יחד עם שברי הלוחות הראשונים. במדרש ספרי מופיע שהיו שני ארונות, אחד שהכיל את הלוחות השניים, והשני שהכיל את שברי הלוחות.  

## הנמשל
הנמשל של הפתגם הוא שיש לכבד תלמיד חכם ששכח את תלמודו מחמת זקנתו. היו שכתבו שאין צורך לכבד אותו כמו שמכבדים תלמיד חכם, אלא כבוד קצת.

בעיתונות המאה ה-19 שימש הביטוי גם לציין את הכבוד שיש לרחוש לחכמים שמתו. 

## בתרבות
אחד מספריו של הרב שג"ר נקרא "לוחות ושברי לוחות" כדי לבטא שיש בו הן ערעור ושבירה של מוסכמות רבות והן ניסיון לבנות דרך אמונית וחינוכית חלופית.

## הערות שוליים

קטגוריה:ניבים וביטויים חז"ליים
אספרומונטה

ממוזער|שמאל|דרום אספרומונטה
**אספרומונטה** (באיטלקית: **Aspromonte**) הוא מסיב הררי בנפת רג'ו די קלבריה בדרום קלבריה, איטליה.

## גאוגרפיה
המסיב מוקף כמעט מכל עבריו על ידי הים הטירני והים היוני. האספרומונטה, על תצורות הסלע המוזרות שלו לעיתים, נחצה על ידי עמקים צרים עם אפיקי נהרות שמתייבשים בקיץ, שכן יורד גשם בעיקר בחורף. הפסגה הגבוהה ביותר במסיב היא מונטלטו בגובה של 1,955 מטר מעל פני הים.

ברצועת החוף הקצרה שלמרגלות ההר מגדלים הדרים, צמחים מטפסים וזיתים, בעוד שבגובה רב הצמחייה מורכבת בעיקר מעצי אלון מתחת ל-1,000 מטר, ומעל 1,000 מטר גדלים אורנים, אשוחים סיציליאנים ואשורים. עצי זית גדלים בשפע. כמו כן, תפוז ברגמוט הנדיר, המשמש לייצור בשמים ותה ארל גריי, גדל באופן טבעי רק בדרום אספרומונטה.

נקודות חשובות כוללות את אתר הסקי גמבארי (1,311 מטר) ומקדש גבירתנו מפולסי, בקומונת סן לוקה. חלק מהאוכלוסייה, המכונה "אנשי גריקו" שמרו על התרבות היוונית ומדברים ניב איטלקי של השפה היוונית (ניב המכונה שפת הגריקו).

ג'וזפה גריבלדי, נחת באזור המסיב ביחד עם 3,000 מתנדבים בצעדתו לכיוון רומא, והובס ונלכד ב-29 באוגוסט 1862, בקרב אספרומונטה.

בשנת 2021, אספרומונטה הוגדרה כאתר גאוגרפי עולמי על ידי אונסק"ו, ארגון החינוך, המדע והתרבות של האו"ם. באותה שנה מתו באזור המסיב מספר אנשים כתוצאה משריפות שונות עקב ההתחממות עולמית וטמפרטורות גבוהות יחסית לאזור.

## ראו גם
* יוון הגדולה

## קישורים חיצוניים

## הערות שוליים

אספרומונטה
אדיסון קרנדל גיבס

**אדיסון קרנדל גיבס** (באנגלית: **Addison Crandall Gibbs**, ידוע גם כ-**A. C. Gibbs**; ) היה פוליטיקאי אמריקאי מאורגון, איש המפלגה הרפובליקנית, שכיהן כמושל אורגון השני בשנים 1862–1866. קודם לכן הוא היה חבר בבית המחוקקים של טריטוריית אורגון וחבר בית המחוקקים המדינתי של אורגון.
## ראשית חייו
אדיסון קרנדל גיבס נולד במחוז קאטאראוגוס שבמדינת ניו יורק. הוא למד בבתי ספר ציבוריים של המדינה ולאחר מכן היה למורה. בהמשך הוא עבר את מבחני לשכת עורכי הדין, וב-1849 עבר לקליפורניה.
## באורגון
ב-1850 עבר גיבס לטריטוריית אורגון. הוא התיישב בעיר גרדינר שעל שפך הנהר אומפקווה, שם ב-1852 הוא היה לחבר בבית המחוקקים של הטריטוריה. הוא גם מונה כגובה המכס בגרדינר.

ב-1860 עבר גיבס לפורטלנד, שם הוא נבחר לבית המחוקקים של המדינה החדשה, אורגון. ב-1862 הוא נבחר כמושל אורגון. תקופת כהונתו החלה ב-10 בספטמבר 1862, וכך הוא כיהן במהלך מלחמת האזרחים האמריקנית. ב-1864, בתגובה להוראות מהקונגרס של ארצות הברית, גייס גיבס רגימנט רגלים, על אף התנגדות מצד תושבי אורגון. הוא גם עשה שימוש בכוחו הפוליטי באורגון כדי לחסל את תנועת תומכי הפרישה מהאיחוד. תקופת כהונתו כמושל הסתיימה ב-12 בספטמבר 1866.

לאחר תום כהונתו התמודד גיבס ב-1866 ללא הצלחה בבחירות לסנאט של ארצות הברית. לאחר מכן הוא כיהן תקופת כהונה אחת כתובע המחוזי הפדרלי של המחוז השיפוטי של אורגון וכנציב מטעם המדינה ליישוב תביעות מלחמה על רקע המלחמות נגד האינדיאנים. כתובע הפדרלי המחוזי, הוא הועבר מתפקידו באופן שנוי במחלוקת על ידי התובע הכללי בממשלו של הנשיא יוליסס ס. גרנט, ג'ורג' הנרי ויליאמס, לשעבר סנאטור מאורגון, כאשר גיבס ניהל תביעה על הונאת בחירות באורגון. לאחר מכן הוא שב למשרד עורכי הדין הפרטי שלו בפורטלנד.

## מותו
אדיסון קרנדל גיבס נפטר בלונדון ב-29 בדצמבר 1886. ארונו הועבר משם באמצעות החלטה של בית המחוקקים של אורגון והוא נטמן בבית הקברות ריבר ויו שבפורטלנד.

## קישורים חיצוניים
* אדיסון קרנדל גיבס באתר Archives West 
* אדיסון קרנדל גיבס באתר The Political Graveyard 
* 

## הערות שוליים

קטגוריה:אמריקאים ילידי מדינת ניו יורק
קטגוריה:מושלי אורגון
קטגוריה:מושלי מדינות ארצות הברית מהמפלגה הרפובליקנית
קטגוריה:מושלי מדינות האיחוד
קטגוריה:חברי האספה המחוקקת של אורגון
קטגוריה:תובעים אמריקאים
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1825
קטגוריה:אמריקאים שנפטרו ב-1886
קזחטלקום

**קזחטלקום** (בקזחית: **Қазақтелеком** או **Qazaqtelekom**) היא חברת תקשורת המספקת שירותי טלפון ואינטרנט. החברה הוקמה בשנת 1994 כחברה ממשלתית האחראית על שירותי התקשורת במדינה. זו אחת מהחברות הגדולות בקזחסטן וחברת התקשורת הגדולה במדינה. נסחרת בבורסה המקומית. החברה נוטלת חלק בפרויקטים ממשלתיים בתחום התקשורת האלקטרונית והיא מפתחת את מיזם הממשל האלקטרוני ואת מערכת המחשוב של הבחירות לפרלמנט ולנשיאות.

## בעלי מניות
* 51.00% - AO Samruk-Kazyna JSC - קרן העושר הלאומי של ממשלת קזחסטן
* 16.90% - Bodam BV (אמסטרדם, הולנד)
* 14.60% - בנק אוף ניו יורק
* 9.60% - Deran Services Limited
* 3.00% - Optimus Ltd
* 0.70% - מניות נסחרות ב-KASE
* 4.20% - בעלי מניות אחרים

## חברות בת
* K-Cell
* אלטל
* נאו-קזחסטן 

## קישורים חיצוניים

* 

## הערות שוליים

קטגוריה:חברות קזחיות
קטגוריה:קזחסטן: תקשורת
קטגוריה:חברות שנסחרו בבורסה לניירות ערך באלמטי
קטגוריה:חברות תקשורת אסיתיות
קונילינגוס

ממוזער|אישה מבצעת קונילינגוס באישה אחרת
**קונילינגוס** (מלטינית: **Cunnilingus**, מילולית: ליקוק הפות) הוא אקט של מין אוראלי הכולל ליקוק של הפות. הדגדגן הוא האיבר הרגיש ביותר באיבר המין הנשי, וגירוי שלו יכול להביא אישה לאורגזמה. הקונלינגוס משמש לעיתים כמשחק מקדים לפני חדירה או כאקט מיני בפני עצמו. מחלות מין עשויות לעבור באמצעות אקט זה, אבל סיכויי ההדבקה, במיוחד של נגיף ה-HIV, נמוכים באופן משמעותי מקיום חדירה.

בתרבויות רבות קונילינגוס נחשב טאבו, אך מעטות המדינות שאוסרות קיום אקט זה. קיימות תרבויות שבהן ביצוע קונילינגוס על ידי גבר נחשב לפחיתות כבוד עבור הגבר ולפגיעה בגבריותו. בתרבויות מסוימות, לדוגמה בדת הדאואיזם, קונילינגוס נחשב אקט בעל ערך רוחני רב, ואף כמאריך חיים. בתפישה הדאואיסטית פליטה של זרע ושל נוזלים וגינאלים מובילה לדעיכה בצ'י, אך הן על ידי שמירת הזרע ונתינת נוזלים וגינאלים לבליעה מובילים לשימור הצ'י ואף להצמחתו, עבור שני הצדדים.

## אטימולוגיה
המילה קוניליגוס היא הלחם בסיסים של המילים הלטיניות קונוס (לטינית: *cunnus*) שמשמעותה הלטינית היא פות, ולינגוֹ (לטינית: *lingō*) שמשמעותה הלטינית היא ליקוק. ישנם מגוון ביטויי סלנג ולשון נקייה המתארים אקט זה בשפות השונות, בעברית נהוג הביטוי "לרדת".

## פרקטיקה
קונילינגוס יכול לכלול גירוי מספר אזורים באזור הפות, לדוגמה ליקוק שפתי הפות, הדגדגן וגם חדירה לנרתיק באמצעות הלשון. מחקרים הראו שגירוי דגדגני חיוני להשגת אורגזמה אצל רוב הנשים, ומחקרה של שייר הייט הראה כי קל יחסית לרוב הנשים להגיע לאורגזמה באמצעות קונילינגוס, ככל הנראה בגלל הגירוי הדגדגני הישיר.

בחלוקת תפקידי המין לאקטיביות ופסיביות הצד המבצע את הקונלינגוס לרוב נחשב הצד האקטיבי, בעוד הצד עליו מתבצע האקט נקרא הפסיבי. דבר החורג מהיחס הרגיל למושגים אלה, מכיוון שבמין וגינאלי ומין אנאלי הצד האקטיבי החודר הוא הצד לו מובטחת אורגזמה, בעוד באקט מיני זה דווקא נדיר שהצד האקטיבי חווה אורגזמה בלי גירוי נוסף.

## קונילינגוס ובתולים
סקרים הראו שבקרב הטרוסקסואלים קונילינגוס נתפס לרוב כמשחק מקדים, ולא כאקט מיני בפני עצמו, ולא רואים בו כאקט הפוגע בבתולים, ולכן הוא נפוץ בקרב בני נוער הטרוסקסואלים בגילאים צעירים יותר מחדירה. לעומת זאת, סקרים הראו שלסביות רבות רואות בקונילינגוס אקט מיני בפני עצמו, ולכן גם כאקט הפוגע בבתולים.

## קישורים חיצוניים

## הערות שוליים

קטגוריה:אקטים מיניים
קטגוריה:פות
סנטוסה

**סנטוסה** (באנגלית: **Sentosa**) הוא אי נופש פופולרי הממוקם בקרבת רצועת החוף הדרומית של סינגפור. האי מופרד מהאי הראשי של סינגפור על ידי ערוץ מים והוא ממוקם גם בסמוך לאי הקטן יותר פולאו בראני .
## היסטוריה
האי ששימש בעבר כבסיס צבאי בריטי ובהמשך כמחנה שבויים יפני. בהמשך שונה שמו של האי ל"סנטוסה" כאשר החלו תכנונים להפוך אותו ליעד תיירות פופולרי. כיום נמצא בו אתר נופש פופולרי במיוחד אליו מגיעים בסביבות 20 מיליון מבקרים מדי שנה. אטרקציות התיירות הבולטות בסנטוסה כוללות בין היתר רצועת חוף באורך 2 קילומטרים, מוזיאון מאדאם טוסו סינגפור, רכבל, שני מגרשי גולף, 14 בתי מלון, ואתר הנופש וורלד סנטוסה הכולל גם את פארק השעשועים אולפני יוניברסל סינגפור. בסנטוסה ישנם גם שני בתי קזינו.

סנטוסה נודעת גם כמיקום בו נערכה הפסגה בין קוריאה הצפונית וארצות הברית במהלך 2018 כאשר המנהיג העליון של קוריאה הצפונית קים ג'ונג-און ונשיא ארצות הברית דונלד טראמפ נפגשו במלון קאפלה הממוקם על האי. זו הייתה הפגישה הראשונה אי פעם בין המנהיגים של קוריאה הצפונית וארצות הברית.

## גלריית תמונות

1 sentosa aerial 2016.jpg
1 sentosa aerial panorama 2016 from south.jpg
Siloso Beach Sentosa Singapore (36589881162).jpg


## קישורים חיצוניים

* 

קטגוריה:סינגפור: גאוגרפיה
קטגוריה:אסיה: איים
חתונה מטורפת 2

**חתונה מטורפת 2** (באוקראינית: **Скажене весілля 2**) הוא סרט קומדיה אוקראיני בבימויו של ולדיסלב קלימצ'וק משנת 2019. מהווה המשך לסרט הקודם "חתונה מטורפת". הסרט הופץ באוקראינה ב-25 בדצמבר 2019. בדומה לקודמו, הסרט זכה להצלחה מסחרית רבה והכניס 41,235,050 מיליון הריבניה אל מול תקציב הפקה של 15 מיליון בלבד.
## עלילה
שנה לאחר החתונה המטורפת של בתו הצעירה, וסיל סרדיוּק נושם לרווחה, אך השלווה לא נמשכת זמן רב. כאשר בתו הבכורה מודיעה על כוונתה להינשא, וסיל מוצא את עצמו שוב במרכזו של סיפור משפחתי סבוך ומצחיק. החתן המיועד, נאזרי זפוחליאק, מביא עמו שלל הפתעות, כולל מרדפים, נזירים, הופעות אורח של ידוענים והרפתקאות בלתי צפויות. הסרט מציג את ניסיונותיו של וסיל להתמודד עם המצב החדש, תוך כדי שהוא מתמודד עם דעות קדומות, לחצים חברתיים ומשפחתיים.

## שחקנים ודמויות
* נזאר זדניפרובסקי – ואסיל
* פולינה ואסילינה – קטיה
* ג'ימי ווהא-ווהא – פרנסואה
* לסיה סמאייבה – גלינה
* נטלקה – קטרינה קוזנצובה

## הקרנת בכורה
הסרט יצא לאקרנים בבתי קולנוע אוקראינים ב-25 בדצמבר 2019; חברת MMD UA הייתה אחראית להפצה.

### בכורה טלוויזיונית
הסרט שודר לראשונה בטלוויזיה האוקראינית בערוץ הטלוויזיה 1+1 ב-20 באפריל 2020.

ב-20 באוקטובר 2020, הסרט הפך זמין בערוץ היוטיוב של ערוץ הטלוויזיה 1+1 בפלטפורמת VOD (הגישה ניתנת רק לכתובת IP אוקראינית).

## ראו גם
* חתונה מטורפת
* חתונה מטורפת 3

## קישורים חיצוניים

* **' באתר Film.ua
* **' באתר 1plus1.video

## הערות שוליים

קטגוריה:סרטים על משפחות
קטגוריה:סרטים על חתונות
קטגוריה:סרטים באוקראינית
קטגוריה:סרטי 2019
קטגוריה:סרטי דרמה קומית
קטגוריה:סרטי קומדיה
קטגוריה:סרטים אוקראיניים
קטרפילר 330

**קטרפילר 330** הוא מחפר זחלי בינוני תוצרת חברת הצמ"ה האמריקאית קטרפילר. מחפר CAT 330 הוא בעל עוצמה של 273 כוחות סוס, משקל של כ-31 טונות, מומנט זרוע של 86 קילוניוטון-מטר ועומק חפירה של עד 6.5 מטר. מחפר זה משמש לעבודות חפירה בינוניות וגדולות, עבודות עפר, חפירת תעלות, בנייה והריסת מבנים. את המחפר ניתן להזמין במספר תצורות, בהן אורך זרוע החפירה וחוזקה, גודל היעה, אורך ורוחב הזחלים שונים בהתאם ליעוד.

כיום קטרפילר משווקת את הדגמים 330 ו-330GC.

[250px|מחפר קטרפילר 330 ממוגן של [חיל ההנדסה הקרבית של צה"ל.]]

גרסה ממוגנת של דגם 330 נמצאת בשימוש חיל ההנדסה הקרבית של צה"ל (במערך הציוד המכני ההנדסי). ייעודו הוא לחשוף מנהרות וביצורים תת-קרקעיים של האויב, להרוס מבנים ולבנות ביצורים.

## קישורים חיצוניים
; ויקישיתוף
* 
* 
* 
* 
* 
* 
* 
* 
* 
; אתרים רשמיים
* מחפר קטרפילר 330 באתר קטרפילר
* מחפר קטרפילר 330GC באתר טרקטורים וציוד ITE
* מחפר קטרפילר 330F באתר טרקטורים וציוד ITE
* מחפר קטרפילר 330 (הדור החדש) באתר טרקטורים וציוד ITE

מחפר 330
קטגוריה:חיל ההנדסה הקרבית: אמצעי לחימה
הר ת'ורנטון (אנטארקטיקה)

**הר ת'ורנטון** (באנגלית: **Mount Thornton**) הוא הר הממוקם בין הר מקאן, לבין הר בנקרט, בחלק המזרחי-המרכזי של נונאטאקי סנואו, בארץ פאלמר, שבאנטארקטיקה.

גובהו של ההר 700 מטרים מעל פני הים.

## היסטוריה
### גילוי ומיפוי ההר

ההר התגלה וצולם לראשונה על ידי השירות האנטארקטי של ארצות הברית בין השנים 1939 – 1941.

### מקור השם

שמו של ההר ניתן לו על ידי הוועדה המייעצת לשמות אנטארקטיים (US-ACAN).

ההר נקרא על שם קפטן ריצ'רד ת'ורנטון (Richard Thornton), שהיה מפקד אוניית צי ארצות הברית אלתאנין (USNS Eltanin), שהפליגה לאנטארקטיקה בעונת המחקר (הקיץ האנטארקטי) 1967 – 1968.

## קישורים חיצוניים
* הר ת'ורנטון באתר הסקר הגאולוגי של ארצות הברית
* הר ת'ורנטון באתר הגאזט האנטארקטי המשווה SCAR של ממשלת אוסטרליה
* מפת אזור הר ת'ורטנטון

## הערות שוליים

ת'ורנטון
אפרים משה קוה

ממוזער|ימין
**אפרים משה קוה** (גרמנית: **Ephraim Moses Kuh**; 1731 – 3 באפריל 1790) היה משורר יהודי-גרמני.

## ביוגרפיה
קוה נולד בברסלאו שהייתה אז בשלטון האימפריה האוסטרית. אביו, משה דניאל קוה, היה איש עסקים יהודי עשיר. קוה קיבל חינוך תורני ובמקביל גם למד לימודי חול. למרות תקוותו של האב שבנו יתגדל בתורה, ביקש קוה ללמוד מדעים, והם התפשרו על כך שקוה ילמד את דרכי המסחר, ובין השאר הוא למד לטינית ושפות מודרניות. לאחר מות אביו בשנת 1755 עבד קוה כרואה חשבון בעסק שניהל אחיו, ובשעותיו הפנויות קרא בספרות גרמנית וצרפתית. בשנת 1763 עבר לעבוד אצל דודו בברלין, שהיה תכשיטן של פרידריך השני, מלך פרוסיה, ובה התקרב למשה מנדלסון אשר הפגיש אותו עם ניקולאי אנגל, לימים מחנכו של יורש העצר פרידריך וילהלם השלישי, מלך פרוסיה והסופר רמלר, אצלו למד קוה גרמנית. בשנת 1768 פוטר קוה על ידי דודו. כך מתואר העניין בעיתון "הצפירה":
:"קוה היה בעל דמיון וכרוב בעלי הדמיון היה רך לב, בלתי-מנוסה במסות החיים, טוב ומטיב לכל. ויהי כאשר פזר צדקתו לכל דורש, נכשל בבני אדם שאינם מהוגנים והדבר הזה העלה עליו את חמת דודו ויתן לו חופשה ממשמרתו."

לאחר פיטוריו, יצא קוה לטייל ברחבי הולנד, צרפת, שווייץ וחלקים מגרמניה במשך כשנתיים. בדרך הוא שמר מכל משמר על ספריו, מהם לא נפרד. באותה תקופה הוא הרגיש מושפל על שנדרש לשלם את מס הלייבזול שהוטל על היהודים מדי כניסתם לכל עיר ועיר מדינה ומדינה בגרמניה. בדוכסות סקסוניה-קובורג-גותה הוטל עליו קנס כבד על שהתחמק מתשלום הלייבזול, והוא מכר את בגדיו כדי שיוכל לשוב לברסלאו. בברסלאו החל לכתוב, וקיבל תמיכה מיהודים ונוצרים. על תקופה זאת נכתב ב"הצפירה": "הוא כפוסח על שתי הסעיפים לא בטח בכישרונו, כי רוח הפירוד נצנצה בנפשו פנימה, חלק לבו, על כן לא עלה במעלות לפי ערך כישרונו". קוה התרחק מהיהודים, וידידיו הנוצרים לחצו עליו להתנצר. נטען שלחץ זה הביא אותו למחלת נפש שסבל ממנה במשך שש שנים. במהלך אותה תקופה היו לו הפוגות ממחלתו, בהם כתב ממיטב שיריו. לאחר שנרפא כתב שירים שהסופר רמלר תיקן ודאג לפרסומם. בשנת 1786 הוא לקה בשבץ מוחי ונותר משותק עד מותו בשנת 1790. רוב שיריו של קוה פורסמו רק לאחר מותו, על ידי רמלר ולאחר מכן על ידי הרופא הנוצרי קאוש.

## יצירתו
בשיריו, קוה מתאר בחיות רבה את לאומיותו ונאמנותו לפרידריך הגדול ומתרעם על היחס הרע ליהודים בגרמניה. כמו כן הוא מביע בוז לכישלונות ולחולשות שלו ושל אחרים. שיריו זכו להערכה רבה אצל מנדלסון ובני זמנו.

המבקרים מעדיפים בין שיריו את האפיגרמות השנונות הקצרות, לרוב מלאות בסאטירה נושכת ובאירוניה. גאורג גרווינוס כתב על אחד משיריו "טוב יותר משירים דומים של יוהאן גליים ". קוה היה היהודי הגרמני הראשון בעת החדשה שזכה להכרה כמשורר. קוה הוא הגיבור של הרומן "משורר וסוחר" של ברתולד אוארבך שיצא בשטוטגרט בשנת 1839.

## קישורים חיצוניים

* 
* 

## הערות שוליים

קטגוריה:משוררים יהודים גרמנים
קטגוריה:ילידי 1731
קטגוריה:נפטרים ב-1790
פרס גראמי לביצוע ה-R&B העממי הטוב ביותר

**פרס גראמי לביצוע ה-R&B העממי הטוב ביותר** הוא פרס שמוענק בטקס פרסי הגראמי למבצעים של ביצועי R&B ווקאליים איכותיים. הפרס ניתן לראשונה ב-1999; עד 2003, רק אלבומים היו מועמדים, עכשיו רק סינגלים או שירים.

בין 1999 ל-2002, הפרס הזה היה ידוע במקור כ**אלבום ה-R&B העממי הטוב ביותר**. שמו שונה בשנת 2003 ל**ביצוע ה-R&B הווקאלי העממי הטוב ביותר**. מאז 2012, הקטגוריה ידועה בתור **פרס גראמי לביצוע ה-R&B העממי הטוב ביותר**.

הפרס מוענק לאמן המבצע. המפיק, המהנדס והפזמונאי יכולים להגיש בקשה לתעודת זכייה.

ללאלה האת'ווי יש הכי הרבה זכיות (3) בקטגוריה זו. לאנתוני המילטון יש הכי הרבה מועמדויות (5) בקטגוריה זו.

## זוכים ומועמדים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
ביצוע ה-R&B העממי הטוב ביותר
ביצוע ה-R&B העממי הטוב ביותר
בריאן ג'ונסון (1926)

**בריאן ג'ונסון** (; 18 ביולי 1926 – 18 באוקטובר 1995) היה זמר ושחקן אנגלי, שייצג את הממלכה המאוחדת באירוויזיון 1960 עם השיר "Looking High, High, High".

## קריירה
ב-29 בינואר 1957 השתתף ג'ונסון בקדם הבריטי לאירוויזיון 1957. הוא כשל בניסיון להעפיל לגמר הקדם. ב-4 בפברואר 1960 השתתף בחצי הגמר השני של הקדם הבריטי לאירוויזיון 1960. הוא העפיל לשלב הגמר, שם התחרה מול אחיו, טדי ג'ונסון, מהצמד פרל קאר & טדי ג'ונסון. לבסוף, הוא זכה בקדם ונבחר לייצג את הממלכה המאוחדת באירוויזיון. ב-29 במרץ אותה השנה ביצע את שירו, "Looking High, High, High", על בימת התחרות. הוא שובץ ראשון בסדר ההופעות, לפני שוודיה. לאחר ספירת הקולות הגיע למקום השני עם 25 נקודות. "Looking High, High, High" הגיע למקום ה-20 במצעד הסינגלים הבריטי. ג'ונסון השתתף גם בקדם הבריטי לאירוויזיון 1961, אך סיים במקום החמישי. הוא שיחק בכמה הצגות דוגמת הלילה השנים עשר והמלך ליר של ויליאם שייקספיר. לאחר מכן הופיע גם במחזות זמר כמו *Lock Up Your Daughters*.

ב-4 במאי 1990 סיפר לרשות השידור הבריטית BBC על חוויותיו מהשתתפותו בתחרות הזמר של האירוויזיון. הוא נפטר ב-18 באוקטובר 1995, בגיל 69.

## קישורים חיצוניים

## הערות שוליים

קטגוריה:זמרים בריטים
קטגוריה:שחקני תיאטרון בריטים
קטגוריה:נציגי הממלכה המאוחדת באירוויזיון
קטגוריה:משתתפי אירוויזיון 1960
קטגוריה:בריטים שנולדו ב-1926
קטגוריה:בריטים שנפטרו ב-1995
חתונה מטורפת 3

**חתונה מטורפת 3** (באוקראינית: **Скажене весілля 3**) הוא סרט קומדיה אוקראיני בבימויו של לובומיר לויצקי. ולפי תסריט מאת מיקולה קוציק ואולקסי פריחודקו. הסרט מהווה את החלק השלישי והאחרון בטרילוגיית "חתונה מטורפת", וממשיך את סיפור משפחת סרדיוּק. בסרט מככבים נזר זדניפרובסקי, לסיה סמאייבה, ויאצ'סלב חוסטיקויב, קטיה פיין, ג'ימי ווהה ווהה, אולכסנדר קובזאר, וירה קובזאר, איננה פריחודקו, אראם ארזומניאן, אולקסי פוטפנקו (פוטאפ), אולקסי זווגורודני (פוזיטיב), מונאטיק, איגור קריקונוב, פטרו צ'ורני, אולקסי סופרון (פטרו באמפר), אולג ויניק ואחרים. הסרט הופק על ידי FILM.UA Group ו-Prototype Production, והופץ באוקראינה ב-25 בפברואר 2021. הוא הופק בתקציב של כ-16 מיליון הריבניה אוקראינית והכניס כ-28.9 מיליון הריבניה אוקראינית, מה שהופך אותו לסרט האוקראיני הרווחי ביותר בשנת 2021, עם כ-303,814 צופים בבתי הקולנוע.

הסרט זכה בפרס השיר הטוב ביותר לסרט בטקס פרסי YUNA לשנת 2022, עבור השיר שבוצע על ידי אולג ויניק, אולקסי פוטפנקו, אולקסי זווגורודני, נדיה מייכר ויורי הורבונוב. הצלחת הסרט הובילה להפקת סדרת טלוויזיה בת 24 פרקים בשם "Crazy Neighbours", הממשיכה את עלילות משפחות סרדיוּק, קריז'ניבסקי, אובאמיאנג וקרדשיאן.

## עלילה
ארבע שנים לאחר החתונה המטורפת הקודמת, הבן הצעיר של משפחת סרדיוּק, זכר, מתכנן להתחתן עם רדה, בתו של ברון צועני. אביו, וסיל, נשבע שלא להרוס את החתונה, אך האירועים מתפתחים בצורה בלתי צפויה. הסרט מציג את ההכנות לחתונה, המפגש בין שתי התרבויות השונות, והאתגרים המשפחתיים והחברתיים הנלווים לכך. העלילה משלבת הומור, מסורת, ומוזיקה, וממשיכה את הקו הקומי של הסרטים הקודמים בסדרה.

## שחקנים ודמויות
* קטרינה פיין – ראדה
* ויאצ'סלב חוסטיקוייב – זכאר
* נזאר זדניפרובסקי – ואסיל
* פולינה ואסילינה – קטיה
* ג'ימי ווהא-ווהא – פרנסואה
* לסיה סמאייבה – גלינה
* נטלקה – קטרינה קוזנצובה

## הפקה
בדומה לשני הסרטים הקודמים, הסרט "חתונה מטורפת 3" זכה למימון של סוכנות הקולנוע הממלכתית. הפעם הועמד תקציב של 16 מיליון הריבניה, מתוכם קיבלו היוצרים תמיכה כספית מסוכנות הקולנוע הממלכתית 7 מיליון (44% מהתקציב הכולל).

לובומיר לויצקי מונה לבמאי החדש והחליף את ולדיסלב קלימצ'וק (הידוע בשם בדוי ולאד דיקיי), במאי שני החלקים הקודמים. לסרט לוהק הזמר פטר צ'ורני, שגם שימש כיועץ על מסורות וטקסי צוענים. קתרינה פיין, רימה שפובלובה, איגור קריקונוב וויאצ'סלב חוסטיקוייב, שמגלם את זכאר סרדיוק המבוגר יותר, הצטרפו גם הם לצוות.

## הקרנת בכורה
הסרט יצא לאקרנים בבתי קולנוע אוקראינים ב-25 בפברואר 2021.

### בכורה במדיה הביתית: פלטפורמות VOD
ב-15 באפריל 2021, הסרט הפך לזמין לצפייה בפלטפורמת ה-VOD של Kyivstar TV.

## קישורים חיצוניים

## הערות שוליים

קטגוריה:סרטים על משפחות
קטגוריה:סרטים על חתונות
קטגוריה:סרטים באוקראינית
קטגוריה:סרטי 2021
קטגוריה:סרטי דרמה קומית
קטגוריה:סרטי קומדיה רומנטית
קטגוריה:סרטים אוקראיניים
פרס גראמי לשיר ה-R&B הטוב ביותר

**פרס גראמי לשיר ה-R&B הטוב ביותר** (המכונה לפעמים **פרס הפזמונאי של ה־R&B**) מוענק מאז 1969. משנת 1969 עד 2000, הוא נודע כ**פרס הגראמי על שיר ה[[רית'ם אנד בלוז]] הטוב ביותר**. ביונסה זכתה בפרס ארבע פעמים, בעוד שלבייביפייס, סטיבי וונדר, ביל וית'רס ואלישה קיז יש שלוש זכיות כל אחד.

הפרס מגיע לפזמונאי. אם השיר הזוכה מכיל סימפול או אינטרפולציות של שירים אחרים, הפזמונאי והמוציא לאור המקורי יכולים להגיש בקשה לתעודת זכייה. האמן המבצע אינו מקבל פרס.

## זוכים ומועמדים

## שיאני זכיות ומועמדויות

## ראו גם
* פרס גראמי לביצוע ה-R&B הטוב ביותר

## קישורים חיצוניים
* 

## הערות שוליים

שיר ה-R&B הטוב ביותר
אני, את, הוא, היא (סרט, 2018)

**"אני, אתה, הוא, היא"** (באוקראינית: **Я, ти, він, вона**) היא קומדיה רומנטית אוקראינית משנת 2018 בבימויו של וולודימיר זלנסקי ובשיתוף פעולה עם דייוויד דודסון. התסריט נכתב על ידי צוות כותבים שכלל את זלנסקי עצמו, אולכסנדר שצ'ור, סטן זוביצקי ואחרים. הסרט הופק על ידי אולפן "קווארטל 95" והופץ על ידי חברת ההפצה האוקראינית B&H. בתפקידים הראשיים מככבים וולודימיר זלנסקי, יבגן קושובי, נדיה דורופייבה ואנסטסיה קורוטקה. הסרט עוקב אחר זוג נשוי שנמצא במשבר ומחליט להתגרש, אך מקבל חודש של תקופת ניסיון מבית המשפט, במהלכה הם חווים סדרת אירועים משעשעים ומאתגרים שמובילים אותם להערכה מחודשת של מערכת היחסים שלהם. הסרט הופק בתקציב של כ-35.9 מיליון גריבנה אוקראינית, מתוכם כ-17.6 מיליון גריבנה מומנו על ידי המדינה, והכניס מעל ל-71 מיליון גריבנה, מה שהפך אותו לאחד הסרטים המצליחים ביותר בתולדות הקולנוע האוקראיני.

## עלילה
הסרט מתמקד בזוג נשוי, מקסים ויאנה, שמחליטים להתגרש לאחר עשר שנות נישואין. בית המשפט מעניק להם חודש של תקופת ניסיון לפני שהגירושין ייכנסו לתוקף. במהלך החודש הזה, השניים מחליטים לנסות כל דבר שלא העזו לעשות במהלך נישואיהם, מה שמוביל אותם לסדרה של הרפתקאות מצחיקות ולעיתים מסוכנות. החוויות המשותפות גורמות להם להרהר מחדש בקשר שלהם ובמהות האהבה והנישואין.

## שחקנים ודמויות
* וולודימיר זלנסקי – מקסים
* אנסטסיה קורוטקאיה – יאנה
* נאדז'דה דורופייבה – אלנה
* יבגני קושבוי – בוריס
* סרגיי בבקין – פושע
* תמרה יצנקו – שופטת
* אולגה סומסקאיה – שכנה
* סטניסלב בוקלן – שכן
* יורי טקח – חברו של מקס
* מיקה פטאלוב – נהגת מונית
* אולגה פוליאקובה – המטופלת של בוריס

## צילומים
שמאל|ממוזער|238x238 פיקסלים|יבגני קושבוי וזלנסקי בהקרנת טרום בכורה לסרט ב-23 בדצמבר 2018.
הצילומים התרחשו בסוף קיץ 2018 בקייב ובלבוב. כמו כן, הצילומים היו אמורים להתרחש באזרבייג'ן, אך עקב שינוי בצוות השחקנים, התסריט שוכתב מחדש בדחיפות.

הסרט צולם ברוסית במקור ולאחר מכן דובב לאוקראינית. במהלך מסיבת העיתונאים בהקרנת הבכורה, וולודימיר זלנסקי הבטיח לעיתונאים כי "הסרט נכתב במקור באוקראינית" ורק "מאוחר יותר היה צריך לתרגם אותו לרוסית בגלל השחקנית הליטאית אגנה גרודיטה, שהייתה אמורה לשחק את התפקיד הראשי ולא מדברת אוקראינית"; ברגע האחרון, ערב לפני הצילומים, גרודיטה סירבה להשתתף בסרט והשחקנית האוקראינית נסטיה קורוטקה נלקחה לגלם את תפקידה, אבל "לצוות הצילום לא היה זמן לשכתב [חזרה לשפה האוקראינית], אז הם לקחו את התסריט ברוסית כבסיס."

## ביקורת
הסרט זכה לביקורות שליליות חריפות ממבקרים אוקראינים על העובדה שבניגוד להבטחותיו של ראש אולפני 95 Kvartal, וולדימיר זלנסקי, הסרט צולם לא באוקראינית, אלא ברוסית, ודובב באוקראינית רק בעת עבודת הפוסט-פרודקשן.

מבקר הקולנוע של הוצאת "טקסטים" קונסטנטין ווזדוויז'נסקי כתב בביקורתו: "השפה האוקראינית בסרטו של זלנסקי היא כל כך מלאכותית, עד שרוצים לצחוק יותר דווקא בגללה מאשר בגלל המצבים שבהם נמצאים הגיבורים".

## קישורים חיצוניים

* 

## הערות שוליים

קטגוריה:סרטים ברוסית
קטגוריה:סרטים באוקראינית
קטגוריה:סרטי 2018
קטגוריה:סרטי דרמה קומית
קטגוריה:סרטי קומדיה רומנטית
אני אהיה ליד (סרט, 2012)

**אני אהיה ליד** (ברוסית: **Я буду рядом**) הוא סרט דרמה רוסי-אוקראיני משנת 2012, בבימויו של פאבל רומינוב, אשר גם כתב את התסריט יחד עם טיחון קורנב. הסרט עוסק באם חד-הורית המתמודדת עם מחלה קשה, ובמאמציה להבטיח עתיד בטוח לבנה הקטן. בתפקיד הראשי מככבת מריה שאלאייבה, ולצידה משחקים אנדריי סמוליאקוב, יורי קולוקולניקוב, יבגניה בריק, וסרגיי בונדרצ'וק. הסרט הוקרן לראשונה בפסטיבל "קינוטאבר בשנת 2012, שם זכה בפרס הסרט הטוב ביותר. נתוני תקציב והכנסות לא פורסמו בפומבי.

## עלילה
אינה היא מנהלת מסעדה. עבורה, האדם הכי חשוב בעולם הוא בנה מיטיה בן ה-6, שהיא מגדלת לבדה. בין האם לילד נוצרת מערכת יחסים נוגעת ודואגת, הם תומכים זה בזה בכל דבר. אינה מגלה שהיא חולה סופנית במחלה אונקולוגית של המוח ונותר לה מעט מאוד זמן לחיות. עכשיו העיקר לאמא הוא שיהיה זמן למצוא הורים חדשים, אמא ואבא עבור מיטיה הקטן, אחרת הילד יהפוך בקרוב ליתום בודד לחלוטין. אינה מחפשת זמן רב ולבסוף מוצאת זוג חשוך ילדים שהיא מחבבת. אינה נשארת לגור לבד בדירתה, מתנדבת מההוספיס מבקרת אותה שלוש פעמים בשבוע, ומיטיה נמסרת רשמית להוריו החדשים.

## שחקנים ודמויות

## פרסים ומועמדויות
* 2012 – הפרס הראשי של פסטיבל הסרטים הרוסי הפתוח ה-24: קינוטאבר.
* 2012 – פרס מבקרי הקולנוע "פיל לבן" לתפקיד הנשי הטוב ביותר – מריה שלאייבה.
* 2013 – מועמדות לפרס ניקה לשחקנית הטובה ביותר – מריה שלאייבה
* 2013 – פסטיבל הקולנוע הרוסי בתוניסיה – פרס לסרט העלילתי הטוב ביותר.

## ביקורות
הסרט "אני אהיה ליד" זכה לביקורות חיוביות. באתר Afisha.ru, נכתב: "מריה שאלאייבה, אשר מגלמת את הדמות הראשית, העבירה את התפקיד בצורה מרשימה, והיא שחקנית גדולה. הסרט נוגע ללב, וממלא את הלב באהבה, חמלה וטוב לב. אף על פי שמדובר בדרמה קשה, יש בו הרבה אור ותקווה."

## קישורים חיצוניים

## הערות שוליים

קטגוריה:סרטי דרמה רוסיים
קטגוריה:סרטים ברוסית
קטגוריה:סרטים אוקראיניים
קטגוריה:סרטי 2012
דרום לוס אנג'לס

אזור **דרום לוס אנג'לס** (באנגלית: **South Los Angeles**), אשר היה ידוע בעבר כאזור **דרום-מרכז לוס אנג'לס** (באנגלית: **South Central Los Angeles**) הוא אזור בדרום מחוז לוס אנג'לס שבמדינת קליפורניה שבארצות הברית. חלק גדול מאזור זה נמצא בתחומי העיר לוס אנג'לס, אך מדרום לאזור הדאונטאון של לוס אנג'לס. בשנת 2003 מועצת העיר של לוס אנג'לס שינתה את שמו של אזור זה באופן רשמי ל"דרום לוס אנג'לס".

אזור דרום לוס אנג'לס מורכב מאזורים שונים הכוללים שכונות, מחוזות ועיירות קטנות כמו הות'ורן, וואטס, ובולדווין הילס/קרנשו.

אזור דרום לוס אנג'לס נחשב לאזור העני של העיר לוס אנג'לס והוא נודע לשמצה בשל הכנופיות שבו.

## אנשים בולטים מאזור דרום לוס אנג'לס
### מוזיקה ובידור

### ספורטאים
* בארון דייוויס (קרנשו)
* פלורנס גריפית' ג'וינר (וואטס)
* פול פירס (אינגלווד)
* סרינה וויליאמס (קומפטון)
* ונוס וויליאמס (קומפטון)
* ברנדון ג'נינגס (קומפטון)
* טיישון פרינס (קומפטון)
* ארון אפללו (קומפטון)

## מפת אזור דרום לוס אנג'לס
320px|ממוזער|ימין

## קישורים חיצוניים

קטגוריה:לוס אנג'לס
יון ניקולאסקו

**יון ניקולאסקו** (ברומנית: **Ion Nicolaescu**; נולד ב-7 בספטמבר 1998) הוא כדורגלן מולדובי המשחק בעמדת החלוץ במכבי תל אביב ובנבחרת מולדובה. ניקולאסקו הוא מלך השערים של נבחרת מולדובה בכל הזמנים ונבחר לשחקן השנה במולדובה בשנים 2023 ו-2024.

## קריירת מועדונים
ניקולאסקו התחיל את הקריירה שלו במחלקת הנוער של זימברו קישינב. ב-20 במאי 2016 ערך את הופעת הבכורה שלו בקבוצה הבוגרת בתיקו 0-0 נגד אקדמיה קישינב. ב-29 באפריל 2018 הבקיע צמד בניצחון 1–3 נגד דימנו-אוטו.

באוגוסט  חתם בשחטיור סליהורסק מליגת העל הבלארוסית, בה שיחק שנתיים ואף זכה עמה באליפות בעונתו השנייה במועדון.

לקראת עונת  הצטרף לוויטבסק, במדיה רשם את עונת השיא שלו בקריירה בה כבש תשעה שערים ב-18 משחקי ליגה עד לאמצע העונה.

ב-16 בספטמבר 2020 חתם בדונאיסקה סטרדה מליגת העל הסלובקית.

בינואר  הצטרף למכבי פתח תקווה מליגת העל בהשאלה עד לסיום העונה, עם אופציה לרכישה בסיום העונה. לאחר עונה זו חזר לקבוצתו דונאיסקה איתם שיחק במוקדמות הקונפרנס ליג, והוסיף לשחק בנבחרתו הלאומית.

ב-23 בספטמבר 2022 חתם בבית"ר ירושלים מליגת העל עד לסיום העונה, עם אופציה לעונה נוספת.

באוגוסט 2023 נמכר תמורת כ-1.2 מיליון אירו להירנפיין מליגת העל ההולנדית.

ב-25 ביוני 2025 חזר לישראל, וחתם במכבי תל אביב ל-3 שנים. הוא כבש את שער הבכורה שלו במועדון במשחק הליגה הראשון שלו, נגד מכבי נתניה.

## קריירה בינלאומית
ב-8 בספטמבר 2018 ערך את הופעת הבכורה שלו בנבחרת מולדובה בהפסד 0–4 ל. ב-3 בספטמבר 2020 הבקיע את שער הבכורה שלו בנבחרת בתיקו 1–1 עם . ביוני 2023 הבקיע צמד בניצחון 3–2 נגד  במסגרת מוקדמות יורו 2024 והפך למלך השערים של הנבחרת בכל הזמנים.

## תארים
; בית"ר ירושלים
*גביע המדינה: 2022/2023
; שחטיור סליהוסק
* אליפות 2019/2020

## קישורים חיצוניים

* 

## הערות שוליים

קטגוריה:כדורגלנים מולדובנים
קטגוריה:חלוצי כדורגל מולדובנים
קטגוריה:קישינב: כדורגלנים
קטגוריה:כדורגלני זימברו קישינב
קטגוריה:כדורגלני שחטיור סליהורסק
קטגוריה:כדורגלני ויטבסק
קטגוריה:כדורגלני דאק 1904 דונאיסקה סטרדה
קטגוריה:כדורגלני מכבי פתח תקווה
קטגוריה:כדורגלני בית"ר ירושלים
קטגוריה:כדורגלני הירנפיין
קטגוריה:כדורגלני מכבי תל אביב
קטגוריה:כדורגלנים זרים בישראל
קטגוריה:כדורגלני נבחרת מולדובה
קטגוריה:ספורטאים זרים בבלארוס
קטגוריה:ספורטאים זרים בסלובקיה
קטגוריה:ספורטאים מולדובנים בישראל
קטגוריה:ספורטאים זרים בהולנד
קטגוריה:מולדובנים שנולדו ב-1998
שמונה דייטים ראשונים

**שמונה דייטים ראשונים** (ברוסית: **Восемь первых свиданий**) הוא סרט קומדיה רומנטית רוסית משנת 2012, בבימוי דייוויד דודסון ואלכסנדר מליארבסקי. מככבים בו וולודימיר זלנסקי ו.

## עלילה
ורה היא מגישת טלוויזיה בתוכנית אירוח שלה המאורסת לקונסטנטין, שחקן טניס ידוע. ניקיטה הוא וטרינר מוכר, שהציע נישואין לאילונה, מנתחת פלסטית. ורה וניקיטה אינם מכירים, והגיעו בנפרד למסיבה עם בני זוגם. למחרת בבוקר התעוררה ורה במיטה עם ניקיטה. הם ייחסו זאת לשתיית אלכוהול, ומיהרו להיפרד. בבקרים שלאחר מכן הם שוב ושוב התעוררו באותה מיטה באותו בית חלומות, גם אם נרדמו במקומות שונים. הם נתקלים אחד בשנייה כל הזמן, פרטיותם נהרסת, הם מגיעים למסקנה שנועדו האחד לשנייה, ומתנשקים.

הסרט מסתיים באמן החושים אברמסון קלים מבית החלומות, שגרם לוורה ולניקיטה להיפגש, אחרי שהתראיין אצל ורה בתוכניתה.

## שחקנים ודמויות
* אוקסנה אקינשינה – ורה קזנצבה
* וולודימיר זלנסקי – ניקיטה אנדרייביץ' סוקולוב
* דניס ניקיפורוב – קונסטנטין
*  – אילונה
* אולסיה ז'לזניאק – זיניידה איוואנובנה, מנהלת
* יבגני קושבוי – נהג מונית
* סבטלנה חודצ'נקובה – נוסעת במונית
* ויקטור ואסילייב – אלכסיי
* סוסו פבליאשווילי – הופעת קמע (זמר בפסטיבל)
* להקת  – הופעת קמע
* קוסטיה נקונצ'ני – קוליה
* איגור ז'יז'יחין – אביו של קוליה
* ילנה קונדוליינן – אמה של ורה
* סרגיי ברקובסקי – אברמסון קלים

## תגובות
בשנת 2013 זכה הסרט בפרס הסרט הלאומי הרוסי כקומדיה הרוסית הטובה ביותר של השנה.

הסוכנות הממלכתית האוקראינית לקולנוע אסרה על הקרנת הסרט באוקראינה, משום שמופיעה בו השחקנית והקומיקאית הרוסית יקטרינה ורנבה, שהוכרזה כסיכון ביטחוני באוקראינה אחרי שהופיעה בקרים.

## ראו גם
* חרם על הקולנוע הרוסי

## קישורים חיצוניים

* 

## הערות שוליים

קטגוריה:סרטים ברוסית
קטגוריה:סרטים רוסיים
קטגוריה:סרטי 2012
קטגוריה:סרטי קומדיה רומנטית
קטגוריה:סרטי קומדיה רוסיים
קטגוריה:סרטי דרמה קומית
קטגוריה:סרטי דרמה רוסיים
שמונה דייטים טובים

**שמונה דייטים טובים** (ברוסית: **Восемь лучших свиданий**) הוא סרט קומדיה רוסית משנת 2016, שהוא המשך לסרטים "שמונה דייטים ראשונים" (2012) ו"שמונה דייטים חדשים" (2015). הסרט תוכנן במקור לצאת לאקרנים ב-31 בדצמבר 2015, אך לאחר מכן התאריך נדחה ל-3 במרץ 2016. , שכיכבה כדמות ראשית בשני הסרטים הקודמים, שיחקה בסרט אחר כשצולם הסרט, ובמקומה נבחרה  לשחק בסרט זה. הפתרון בתסריט היה להציג את ברז'נייבה כאשתו החדשה של ניקיטה, הפרוטגוניסט בסרט. ההקרנה המוקדמת של הסרט התקיימה ב-24 בפברואר 2016 בקולנוע אוקטובר במוסקבה.

## עלילה
אחרי שהיה מעורב בתאונה, שבעקבותיה נעשתה טומוגרפיה לניקיטה, נאמר לו שיש לו גידול מוחי שאינו ניתן להסרה. הוא מחליט למצוא לעצמו מחליף, ובוחר באיליה, כבאי שהציל אותו משריפה בבית שכניו, אחרי שנכנס לשם כשהוא שיכור כדי להציל את הכלב. ניקיטה עושה מאמץ להכניס לחייו בהקדם את איליה, המיועד לאשתו מאשה, ומצליח בכך. איליה הופך לאב מצוין עבור ילדי ניקיטה, נעשה עובד הכרחי בקליניקה של ניקיטה, ולפי הסרט, הוא גבר מושך מאוד עבור מאשה. לאחר מכן מגלה ניקיטה כי הייתה טעות רפואית, אבל בסביבתו כולם כבר רגילים לאיליה. שובו של ניקיטה אל מאשה הרבה יותר קשה ממה שנראה במבט ראשון, והקרב על אשתו, על ילדיו ועל חיי ניקיטה התחיל.

## שחקנים
* וולודימיר זלנסקי – ניקיטה
* ורה ברז'נייבה – מאשה
* ולדימיר יפיפאנצב – איליה
* יבגני קושבוי – סניה
* מרינה גורבאן – ילנה

## ביקורת
לפי ארטיום מלניקוב, מבקר סרטים באתר InterMedia, אין לסרט קשר לסרטים הקודמים, מלבד זלנסקי והבמאי ויסברג. לדברי המבקר, הסרט אינו רע, אבל יש בו רגעים "מיותרים". מלניקוב ציין כי ברז'נייבה הייתה "שחקנית מפתיעה לטובה". כתוצאה מכך, העניק המבקר לסרט שלושה כוכבים מתוך חמישה.

## הקרנות והכנסות
דמיטרי זכרוב, חבר מועצת הנפה העירונית יאקימנקה במוסקבה, דרש מבית הקולנוע "קארו 11 באוקטובר" לבטל את הקרנת טרום הבכורה של הסרט, אך דוברות סנטרל פרטנרשיפ, מפיצת הסרט, הודיעה כי אין בכוונת החברה לבטל את הקרנת הבכורה.

חבר הדומה הממלכתית של הפדרציה הרוסית מהמפלגה הקומוניסטית, סרגיי אובוחוב, הצהיר כי יש לאסור את הסרט ברוסיה, שכן כיכב בו השחקן זלנסקי, "הידוע בביקורתו הפעילה על מדיניות רוסיה כלפי אוקראינה". הפגנות בודדות נערכו בערים רוסיות נגד הסרט. במספר ערים החרימו אנשים את הסרט ולא רכשו כרטיסים לקולנוע.

שלטונות הפדרציה הרוסית לא הפריעו להקרנת הסרט ברוסיה. משרד התרבות אפשר את הקרנת הסרט, ומפיצת הסרט הייתה חברת סנטרל פרטנרשיפ, הנמצאת בבעלות חברת גזפרום-מדיה הממשלתית. הערוץ הראשון סיפק יחסי ציבור לסרט, והתקשורת הרוסית המובילה לא רק שלא תמכה בחרם, אלא אפילו לא טרחה לדווח על המחאות.

באוקראינה, גרף הסרט 34.47 מיליון הריבניה וזכה במקום ה-12 בדירוג הכללי. בסרט צפו 530 אלף איש. לפי המגזין הרוסי "Film Business Today", הסרט היה אחד מ-15 הסרטים הרוסיים המובילים בשנת 2016.

## קישורים חיצוניים

* 

## הערות שוליים

קטגוריה:סרטים ברוסית
קטגוריה:סרטי 2016
קטגוריה:סרטי דרמה קומית
קטגוריה:סרטי קומדיה רומנטית
קטגוריה:סרטי קומדיה רוסיים
יוניברסל סיטי (קליפורניה)

**יוניברסל סיטי** (באנגלית: **Universal City**) הוא אזור לא מאוגד הממוקם באזור עמק סן פרננדו אשר במחוז לוס אנג'לס, שבמדינת קליפורניה אשר בארצות הברית. כ-1.7 קמ"ר באזור זה משתייכים לחברת יוניברסל פיקצ'רס, אחד מחמשת אולפני הסרטים הגדולים ביותר בארצות הברית. משרדיה הראשיים של חברת יוניברסל פיקצ'רס נמצאים במיקום זה. כ-70 אחוזים מהרכוש של חברת יוניברסל פיקצ'רס נמצאים בתוך האזור הלא מאוגד הזה, בעוד שה-30 האחוז הנותרים נמצאים בתחומי העיר לוס אנג'לס. יוניברסל סיטי מוקפת בעיקר בעיר לוס אנג'לס בעוד שהפינה הצפון-מזרחית של אזור זה נמצא בסמוך לעיר ברבנק.

באזור יוניברסל סיטי נמצאים אולפני הסרטים של החברה וגם פארק השעשועים **אולפני יוניברסל הוליווד** (Universal Studios Hollywood) ומרכז הקניות והבידור של יוניברסל סיטי יוניברסל סיטיווק (**"Universal CityWalk"**).

## קישורים חיצוניים

קטגוריה:קליפורניה
קטגוריה:ארצות הברית: פארקי שעשועים
קטגוריה:אולפני יוניברסל
גדליה טיקטין

הרב **גדליהו טיקטין** (תפ"ב – ה'תקל"ג) היה רב יהודי פולני שכיהן כאב"ד העיירות שוורזנץ  ולונטשיץ שליד פוזנה. מתלמידי רבי אריה לייב גינצבורג, ה"שאגת אריה".

## ביוגרפיה
נולד בטיקטין. נשא לאישה את מרת פריידל. כיהן כאב"ד שוורזנץ  ולאחר מכן כאב"ד לונטשיץ, הסמוכה לפוזנה. היה ראש ישיבה, בה העמיד תלמידים רבים, וביניהם הרב אליעזר היילבוט, וחתנו רבי מרדכי אב"ד גריידיץ.

היה מתלמידיו של רבי אריה לייב גינצבורג, והיה מעורכי ספריו: "טורי אבן", "גבורת ארי" ו"שו"ת שאגת אריה החדשות".

נפטר בגיל צעיר בהיותו בן 51, כחודש לאחר שהשיא את בתו יוטא לתלמידו רבי מרדכי אב"ד גריידיץ, בהיות בנו הקטן אברהם בן תשע שנים. ונספד על ידי הרב צבי הירש יאנוב.

בנו הוא הרב אברהם טיקטין.

## חידושיו
קצת מחידושיו נדפסו:
* בסוף הספר "חדושי הרב רבינו נסים", ברלין, תקל"ח
* בחדושי רבי מרדכי מגרידץ, ירושלים, תשמ"א
* בקובץ 'כרם שלמה'

כתבי יד רבים שלו ובהם חידושים על התלמוד ועוד, נותרו בכתובים ולא נדפסו.

## חיים אישיים
היה נשוי לפריידיל, מצאצאיהם:
* אברהם טיקטין – רב אשכנזי, רבן של ערים שונות ברחבי גרמניה ובסוף ימיו רבה של ברסלאו
** שלמה זלמן טיקטין  – רבה של ברסלאו, בנו של רבי אברהם טיקטין
*** גדליה טיקטין (השני) – רבה של ברסלאו במקביל לרב אברהם גייגר, בנו של רבי שלמה זלמן טיקטין
** יצחק טיקטין
** משה טיקטין - מו"ל ספרו של אביו 'פתח הבית'
* יוטא - נישאה לרבי מרדכי אב"ד גריידיץ.
* אידל - נישאה לרבי יעקב אב"ד פוזנן

## לקריאה נוספת
*

## קישורים חיצוניים
* 
* אשכול עם תמונות מצאצאיו והמצבות שלהם בפורום אוצר החכמה
* כתבי יד של רבי גדליה טיקטין) בקטלוג הספרייה הלאומית
* 

## הערות שוליים

קטגוריה:רבנים פולנים
תינוק מוזר במשפחה

**תינוק מוזר במשפחה** (באנגלית: **The Ugly Dachshund**) הוא סרט קומדיה אמריקאי משנת 1966 בבימויו של נורמן טוקר ובהפקה של אולפני וולט דיסני, עם דין ג'ונס וסוזן פלשט בתפקידים הראשיים.

התסריט מבוסס על הרומן "התחש המכוער" של גלדיס ברונין סטרן  משנת 1938. העלילה היא על כלב דני ענק שגדל עם כלבי תחש וחושב שהוא אחד מהם (בדומה לברווזון המכוער).

## תקציר העלילה
מארק גאריסון (דין ג'ונס) ואשתו פראן (סוזן פלשט) ממהרים לביתו של הווטרינר ד"ר פרואיט (צ'רלי רגלס). כלבת התחש שלהם דנקה עומדת להמליט. מארק נעצר על ידי השוטר קרמודי (טלי טורדסן) על נסיעה במהירות כפולה מהמותר אך מארק אומר לו שהוא ממהר ללידה. השוטר מלווה אותו לבית החולים אבל כשמתברר לו שהכוונה לווטרינר, הוא קונס אותו ב-110 דולר. דנקה ממליטה שלוש כלבות שפראן קוראת להן וילהלמינה, קלואי והיידי.

כאשר מגיע מארק למחרת כדי לקבל את הכלבות מראה לו הרופא גור מסוג דני ענק שאמו דחתה אותו כי אין לה מספיק חלב. הוא מבקש ממארק לאמץ אותו ומארק מסכים. לפראן הוא מספר כי דנקה המליטה עוד גור זכר והם קוראים לו ברוטוס.

פראן לא מבחינה בתחילה במוצאו השונה של ברוטוס אך האמת מתגלה במהרה. ברוטוס חושב שגם הוא תחש ומשחק עם הכלבות וביחד הם גורמים להרס גדול בבית. ברוטוס אוהב כמותן לשבת על רגליו של מארק וכן ללכת על גחונו. פראן מאשימה את ברוטוס בהרס ומכריחה את מארק להחזיר את ברוטוס לווטרינר. כאשר מסתבר לה שמארק מדוכא בגלל זה היא מחזירה לו את ברוטוס בהפתעה כמתנת יום הולדת.

ברוטוס גדל לממדים של כלב ענק. השוטר קרמודי שמחפש פורץ בסביבה נתקל בו ונאלץ לברוח ממנו, לטפס על עץ ולשהות שם כל הלילה.

פראן מתכננת מסיבה גדולה בביתם. היא מזמינה את מר טויאמה (רוברט קינו) מנהל חברת קייטרינג ואחיינו קנג'י (מאקו). קנג'י מפחד מברוטוס וגם הוא מטפס על עץ מפחד.

בעת המסיבה הם קושרים את ברוטוס בחוץ אך קלואי באה לבקר אותו והוא משתחרר ושניהם פורצים למסיבה ועורכים בה שמות כולל זריקת אורחים לבריכה ומריחת פניהם של טויאמה וקנג'י בשכבות עבות של עוגות עתירות קצפת.

לבסוף מציע הרופא למארק להירשם לתחרות כלבי דני ענק. הרופא מאמן את מארק וברוטוס לקראת התחרות. ברוטוס רואה בקהל הצופים כלבת תחש ומתחיל לזחול על גחונו להפתעת השופטים אבל כשהוא רואה כלבה דנית גדולה הוא מבין שהוא דני גדול, קם זקוף וזוכה במקום ראשון לשמחתם של ד"ר פרואיט, מארק ופראן.

## צוות השחקנים

## הפצה
המועצה לביקורת סרטים ומחזות אישרה את הפצת הסרט לחברת פורום פילם ב-23 ביוני 1967.
## קישורים חיצוניים

* 

*קדימון לתחש המכוער, באתר יוטיוב
*תינוק מוזר במשפחה, באתר TCM

## הערות שוליים

קטגוריה:סרטי 1966
קטגוריה:סרטים אמריקאיים
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטים אמריקאיים מבוססי ספרים
קטגוריה:סרטים על כלבים
קטגוריה:דיסני: סרטים
קטגוריה:סרטים לכל המשפחה
קטגוריה:סרטי וולט דיסני
הייד פארק (שיקגו)

**הייד פארק** (באנגלית: **Hyde Park**) הוא אחד מ-77 תתי-אזורים של העיר שיקגו אשר נמצא בחלק הדרומי של העיר לאורך שפת אגם מישיגן, כ-11 קילומטרים דרומית לאזור הלופ שבמרכז העיר שיקגו.

באזור הייד פארק ישנם מספר מוסדות להשכלה גבוהה, כולל אוניברסיטת שיקגו, האיגוד התאולוגי הקתולי, בית הספר הלותרני לתאולוגיה של שיקגו והסמינר התאולוגי של מק'קורמיק. באזור הייד פארק נמצאים גם מוזיאון המדע והתעשייה, ושניים מארבעת האתרים ההיסטוריים הלאומיים של העיר שיקגו – הכור הגרעיני המלאכותי הראשון בעולם אשר מכונה "Chicago Pile-1" , ובית רובי.

הייד פארק ידועה במיוחד כמקום בו נערכה בשנת 1893 התערוכה העולמית הגדולה ביותר במאה ה-19. בתחילת המאה ה-21 זכה אזור הייד פארק לפרסום רב בשל היותו המקום בו נהג לגור בעבר נשיא ארצות הברית, ברק אובמה, שלפני שהתמודד לנשיאות ארצות הברית, בתקופה בה הוא היה מרצה בכיר במשך 12 שנים בבית הספר למשפטים של אוניברסיטת שיקגו. באזור הייד פארק נבנה בהווה גם המרכז הנשיאותי על שם ברק אובמה.

## מפת אזור הייד פארק
320px|ממוזער|ימין

## גלריית תמונות

קובץ:Looking_West_From_Peristyle,_Court_of_Honor_and_Grand_Basin,_1893.jpg|התערוכה העולמית של שיקגו (1893)
קובץ:MSIChicago.JPG|מוזיאון המדע והתעשייה, מראה מדרום
קובץ:Jackson Park Japanese Garden Chicago.jpg|גן אוסקה אשר בפארק ג'קסון


## קישורים חיצוניים

קטגוריה:שיקגו
שמונה דייטים חדשים

**שמונה דייטים חדשים** (ברוסית: **Восемь новых свиданий**) הוא סרט קומדיה רוסי משנת 2014 בכיכובם של וולודימיר זלנסקי ו, שהוא המשך לסרט "שמונה דייטים ראשונים" משנת 2012. הסרט יצא לאקרנים ב-1 בינואר 2015 ונמשך 86 דקות.

## עלילה
ורה וניקיטה, שהכירו בסרט הקודם, נשואים כבר שלוש שנים. במהלך שנות נישואיהם, הם תמכו אחד בשנייה בכל דרך אפשרית, ותמיד פתרו יחד את בעיותיהם. יום אחד, במריבה רגילה, הם מחליפים דעות חריפות איך צריך להיראות בן זוג אידיאלי ומהו בעל אמיתי. אחרי שהשלימו, הם שכבו לישון.

כשהם מתעוררים בבוקר, הם מגלים לצידיהם את "הנפשות התאומות האידיאליות" שלהם: לניקיטה יש אישה בלונדינית שופעת (), שמבשלת היטב, ולוורה יש איש עסקים אכפתי (מיכאיל גלוסטיאן) שקונה בעצמו את הקרואסונים האהובים עליה לארוחת הבוקר.

ורה וניקיטה צריכים לבחור אם לחיות עם בני הזוג החדשים שלהם, או לחזור להיות ביחד. הם צריכים להחליט אם הם מעדיפים לחיות עם אדם אהוב או עם אדם אידיאלי. הם מבינים כי אף על פי שיש ביניהם מריבות, רגשותיהם זה כלפי זה חזקים, והם חוזרים אחד לשנייה.

## שחקנים
* וולודימיר זלנסקי – ניקיטה אנדרייביץ' סוקולוב
* אוקסנה אקינשינה – ורה קזנצבה
* מיכאיל גלוסטיאן – טימור
* פולינה מקסימובה – קריסטינה
* ויקטור ואסילייב – ליושה
* סבינה אחמדובה – קרינה
* יבגני קושבוי – אורח חתונה
* נטליה איוחווידובה – המזכירה של ניקיטה
* נטליה אונגרד – חמות
* סרגיי בליאייב – חותן

## קישורים חיצוניים

## הערות שוליים

קטגוריה:סרטים ברוסית
קטגוריה:סרטי 2014
קטגוריה:סרטי דרמה קומית
קטגוריה:סרטי קומדיה רומנטית
קטגוריה:סרטי קומדיה רוסיים
בו (פירושונים)

קטגוריה:שמות משפחה
קטגוריה:שמות משפחה סיניים
קטגוריה:שמות פרטיים
לירון שפר

**לירון שפר** (נולד ב-12 במרץ 1978) הוא מפיק מוזיקלי ישראלי ומעצב סאונד, מטכנאי ההקלטות הוותיקים בישראל.
## ביוגרפיה
לירון שפר נולד וגדל ברעננה. בעקבות אהבתו למוזיקה בגיל הצעיר, החל ללמוד סאונד, טכנאות אולפן והפקה מוזיקלית בגיל 15 בבית הספר לסאונד של יואב גרא. מורו היה ראובן שפירא, מחלוצי הסאונד במוזיקה הישראלית.

במהלך לימודיו החל לעבוד בתחום, תחילה בדיבוב והאלבום הראשון שהקליט היה אלבומה של הזמרת ורדינה כהן, "מי אמר ש..." אחותו של יזהר כהן. במקביל, ב-1993 החל לעבוד באולפני זזה בתל אביב שהפך לאחד האולפנים המוכרים בישראל והיה למנהל הצוות הטכני באולפן וטכנאי הבית במשך 17 שנים.

במהלך השנים שפר הקליט והפיק את ולצד אמנים כמו: עידן רייכל, רמי קליינשטיין, ריטה, כוורת, יוסי בנאי, לואי להב, גידי גוב, מוש בן ארי, מוקי, שב"ק ס', יוסי פיין, משינה, אחינועם ניני, ריקי גל, קרן פלס, דניאל סלומון, הדג נחש, לירן דנינו, דני בסן, מאיה בוסיקלה,OSOG, Useless ID ויוסי סאסי וכן את פסקול הסרט "צומת וולקן".

שירים שהפכו ללהיטים בהם לקח חלק, כוללים בין היתר את "ילד של אבא" של מוקי, "העיקר זה הרומנטיקה" של גידי גוב (מתוך האלבום "ריקוד ירח"), "רבות הדרכים" של דניאל סלומון ודנה עדיני, "יו יה" של כוורת (מתוך מופע האיחוד 'כוורת בפארק'), "לאלף נמר" של ריטה, "הנה באתי הביתה" של דנה ברגר ואיתי פרל. שפר היה מהנדס הסאונד המוביל בשניים מאלבומי ההופעות המצליחים ביותר במוזיקה הישראלית: "כוורת בפארק" (מופע האיחוד של להקת כוורת ב-1998) ו"ריטה רמי - המופע המשותף" - האלבום מכר 90 אלף עותקים בתוך כ-8 חודשים והמשיך ומכר למעלה מ-150,000 עותקים וזכה באלבום פלטינה משולשת.

ב-2014 הקים לירון שפר יחד עם המפיק המוזיקלי והמוזיקאי פילוני (דני קרק) והמוזיקאי עמית שגיא את אולפני Jaffa Sound Arts ביפו העתיקה. בעקבות עבודתו הפך למרצה לסאונד והפקה מוזיקלית בבתי הספר "רימון", "המכללה למנהל" ו-"מכללת BPM".

שפר מתגורר בתל אביב-יפו, עם אשתו  מיכל  ולהם שני ילדים.

## קישורים חיצוניים
* דיסקוגרפיה - לירון שפר באתר Discogs
* דיסקוגרפיה - לירון שפר באתר Genius
* לירון שפר ב"ספר הקולנוע הישראלי" (קישור)

## הערות שוליים

קטגוריה:מפיקים מוזיקליים ישראלים
קטגוריה:תל אביב-יפו: אישים
קטגוריה:ישראלים שנולדו ב-1978
יחסי כורדיסטן העיראקית – שוודיה

**יחסי כורדיסטן העיראקית–שוודיה** הם היחסים הדו-צדדיים שבין כורדיסטן העיראקית לבין ממלכת שוודיה. כורדיסטן העיראקית מיוצגת דרך נציגות בסטוקהולם, ולשוודיה יש משרד בארביל שמסונף לשגרירותה בעיראק.

## שיתופי פעולה
בינואר 2015, שרת החוץ השוודית מרגוט ולסטרם נפגשה עם שר החוץ הכורדי פלאח מוסטפא בכיר ודנו על סיוע הומניטרי לעקורים בכורדיסטן העיראקית. בנובמבר של אותה השנה, ולסטרם ושר ההגנה השוודי, פיטר הולטקוויסט, טסו לארביל והתחייבו לתמוך בכורדים במלחמתם עם המדינה האסלאמית.

70 חיילים שוודים נשלחו לארביל כדי לאמן את צבא כורדיסטן העיראקית. באוקטובר 2016, ראש הממשלה השוודי סטפן לוון ביקר בארביל, ונפגש עם נשיא כורדיסטן העיראקית, נצ'ירוואן בארזאני.

## מסחר
הסחר בין שתי המדינות הגיע ל-154 מיליון דולרים בשנת 2012. כ-56 חברות שוודיות פעלו בכורדיסטן העיראקית באותה השנה.

## נציגויות
* לכורדיסטן העיראקית נציגות בבירה סטוקהולם.
* לשוודיה משרד מייצג בארביל שמסונף לשגרירות שוודיה בבגדאד.

## ראו גם

* יחסי עיראק–שוודיה

## הערות שוליים

קטגוריה:יחסי עיראק–שוודיה
פלאק פניר

**פלאק פניר** היא מאכל המורכב מפניר (סוג של גבינת קוטג') בתוך עיסה עבה עשויה מחית תרד, שנקראת פלאק בהינדי, במרטהי, בגוג'ראטית, ובשפות הודיות אחרות.

המונחים פלאק פניר וסאג' פניר משמשים לעיתים לסירוגין במסעדות בארצות הברית ובקנדה. עם זאת, סאג' פניר שונה מהפלאק פניר המסורתי בכך שהוא מכיל ירקות עליים ירוקים אחרים, בעוד פלאק פניר מכיל רק תרד. מסעדות דאבה מתמחות לעיתים קרובות בפלאק פניר.

## הכנה
תחילה, מכינים את הפלאק פניר על ידי הרתחה של התרד והפיכתו למחית. לאחר מכן מערבבים את המחית עם עגבניות ובצל מוקפצים. לאחר מכן מוסיפים למחית קוביות צלויות של פניר. מתבלים את הפלאק פניר בדרך כלל בג'ינג'ר, שום, עגבניות, גאראם מסאלה, כורכום, אבקת צ'ילי וכמון.

## הגשה
ממוזער|פלאק פניר
פלאק פניר מוגש חם עם תוספת כגון רוטי, נאן, פראטה, מאקי קי רוטי או אורז מבושל. אפשר להגיש גם עם בצל לצד המנה, לגישה מסורתית יותר.

בשנים האחרונות היו וריאציות פיוז'ן של פלאק פניר. ביולי 2020, בלוגרית אוכל מבנגלור פרסמה את הווריאציה שלה לפלאק פניר אידלי. המנה עוררה שיח בטוויטר ובאינסטגרם על השילוב יוצא הדופן של שתי המנות הצפון ודרום הודיות הללו. בספטמבר 2020, פיצה 4P's מווייטנאם יצרה פיצות פיוז'ן ייחודיות לכבוד יום השלום הבינלאומי. אחת הווריאציות הללו הייתה פיצת קבב צ'פלי-פלאק פניר כדי לסמל שלום בין הודו לפקיסטן.

## קישורים חיצוניים

## הערות שוליים

קטגוריה:המטבח ההודי
קטגוריה:המטבח הפקיסטני
קטגוריה:מאכלי גבינה
קטגוריה:מאכלי תרד
כרם (עיר מקראית)

שמאל|381x381 פיקסלים
**כרם** הייתה עיר מקראית בהר יהודה. היא מוזכרת בקבוצה 9 של רשימת ערי יהודה, במסגרת תיאור נחלת שבט יהודה. הקבוצה נשמטה מנוסח המסורה ושרדה רק בתרגום השבעים, ב, אחרי . במחקר מקובל להתייחס לנוסח החסר כאל פסוק 59ג, בו נמנות הערים הבאות:

אפרתה, תקוע, עיטם, פעור, בית לחם, שרש\צבה(?), כרם, גלים, ביתר, מנחת. השם הסתום "טטם" הוא אולי שיבוש מנטופה.

## זיהוי
זיהויה של כרם מקבוצה 9 של רשימת ערי יהודה סבוך, משום שהופעתה במקרא יחידאית, ומיקומה ידוע מתוכו רק באופן כללי מאד. לפיכך, כל זיהוי יהיה בגדר השערה. מקובל היה כי כרם זהה עם העיר בית הכרם הנזכרת ב, ב, ובמקורות חיצוניים. את בית הכרם יש לזהות בין ירושלים לתקוע, והצעת הזיהוי של **בית הכרם** באתר "רמת רחל" מסתברת מאד. אולם, מיקומה של **כרם** בקבוצה 9 מקשה על ההנחה כי כרם זהה לבית הכרם ושוכנת באותו אתר (רמת רחל). חלקה השני של הרשימה בקבוצה 9 כולל בעיקר יישובים המצויים באגן נחל שורק ויובליו, ולא בסמוך לרמת רחל. לעומת זאת בתוך התחום שמגדיר החלק השני של קבוצה 9 נמצא עין-כארים, כיום עין כרם, ולכן ייתכן ששמה של כרם מקבוצה 9 השתמר במקום זה. נמצאו כאן שרידים מתקופת הברזל, כך שהאתר התקיים בתקופת קיומה המשוערת של כרם שלפנינו. למעשה, אם לא היו לפנינו הנתונים על בית הכרם (ששמה לא נשתמר בשום מקום), אין ספק שכרם הייתה מזוהה בעין-כארים, בשל שימור השם בצירוף המיקום הגאוגרפי.

השם 'כרם' הוא מסוג השמות המורים על מאפיין שמטיבו עשוי להתאים ליישובים רבים, כמו השמות 'גת' (הקרוב ל'כרם'), 'שכה', 'אפק' וכן הלאה. לפיכך בהחלט ייתכן כי בהר יהודה התקיימו שני יישובים (או יותר), שמרכיב זה היה חלק משמם, וכי עין-כארים משמרת את שמו של יישוב מקראי קדום. המועמדת הטובה ביותר להיות יישוב זה היא כרם של קבוצה 9 ברשימת ערי יהודה.

כללו של דבר, עדיף לזהות את כרם מקבוצה 9 באתר שבעין-כארים, אף על פי שלא ניתן לשלול את האפשרות שהיא בכל זאת זהה לבית הכרם שבאתר רמת רחל.

## הערות שוליים

קטגוריה:נחלת שבט יהודה